wannaphong/clean_thaiwikipedia huggingface dataset:
# วอลเลย์บอลชายชิงแชมป์โลก รุ่นอายุไม่เกิน 21 ปี
วอลเลย์บอลชายชิงแชมป์โลก รุ่นอายุไม่เกิน 21 ปี  หรือชื่อเดิม วอลเลย์บอลเยาวชนชายชิงแชมป์โลก  ตั้งแต่ ค.ศ. 2007 และ ค.ศ. 2011 เป็นการแข่งขันวอลเลย์บอลชายอายุไม่เกิน 21 ปี ซึ่งอยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) 

การแข่งขันครั้งแรกได้รับจัดขึ้นในปี ค.ศ. 1977 ที่รีโอเดจาเนโร, ประเทศบราซิล และการแข่งขันได้รับการจัดขึ้นทุก ๆ 4 ปี สำหรับครั้งที่ 1 ถึง ครั้งที่ 3 และตั้งแต่ครั้งที่ 4 ได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่ประเทศเม็กซิโก ในเมืองตีฮัวนาและเมคีกาลี และทีมชนะเลิศคือทีมชาติรัสเซีย

ทีมชาติรัสเซียเป็นประเทศที่ประสบความสำเร็จมากที่สุดในประวัติศาสตร์การแข่งขัน โดยชนะเลิศ 10 สมัย และรองชนะเลิศ 2 สมัย ทีมชาติบราซิลเป็นประเทศที่สองที่ประสบความสำเร็จมากที่สุด โดยชนะเลิศ 4 สมัย และรองชนะเลิศ 6 สมัย

การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 20 ปี

 สรุปการแข่งขัน 
ปี ค.ศ.เจ้าภาพรอบชิงชนะเลิศรอบชิงอันดับที่ 3จำนวนชนะเลิศคะแนนรองชนะเลิศอันดับที่ 3คะแนนอันดับที่ 41977รายละเอียดรีโอเดจาเนโรพบกันหมดพบกันหมด161981รายละเอียดเดนเวอร์3–03–1161985รายละเอียดมิลาน3–13–0161987รายละเอียดมานามา3–23–1161989รายละเอียดเอเธนส์3–13–0161991รายละเอียดไคโร3–03–0161993รายละเอียดโรซารีโอ / ซานตาเฟ3–13–2161995รายละเอียดโจโฮร์บะฮ์รู / กัวลาลัมเปอร์3–23–1151997รายละเอียดมานามา3–13–1161999รายละเอียดศรีสะเกษ / อุบลราชธานี3–13–0162001รายละเอียดวรอตสวัฟ3–03–0162003รายละเอียดเตหะราน3–23–0162005รายละเอียดวิศาขาปัฏฏนัม3–03–0122007รายละเอียดคาซาบลังกา3–03–1122009รายละเอียดปูเน3–23–0162011รายละเอียดนีเตรอย / รีโอเดจาเนโร3–23–1162013รายละเอียดอังการา / อิซมีร์3–03–1202015รายละเอียดตีฮัวนา / เมคีกาลี3–23–1162017รายละเอียดเบอร์โน / เชสเกบุดเยยอวีตเซ3–03–0162019รายละเอียดอัรริฟาอ์3–23–0162021รายละเอียด  คัลยารี / การ์โบเนีย  / โซเฟีย3–03–0162023รายละเอียดมานามา3–23–016

 ตารางเหรียญการแข่งขัน
# เม่าไข่ปลา
เม่าไข่ปลาหรือเม่าทุ่งหรือส้มเม่า  เป็นไม้ยืนต้นขนาดเล็กในวงศ์ Phyllanthaceae เป็นไม้ผลัดใบ ผิวใบด้านบนเป็นมัน ดอกช่อ  ดอกย่อยขนาดเล็ก ช่อสั้น เมื่อติดผลลูกเล็กคล้ายเม็ดพริกไทย ผลสด เมล็ดเดียวแข็ง มีขนละเอียดปกคลุมบนผล สีม่วงเข้ม    เป็นไม้ยืนต้น ผลสุกสีแดงคล้ำ ใบที่นำมารับประทานคือ

ผลรับประทานสดหรือทำแยม ยอดอ่อนรับประทานเป็นผักหรือใช้เป็นเครื่องเทศ ใบใช้เป็นยาแก้ไข้ เนื้อไม้สีแดง แข็ง ใช้ในงานก่อสร้างได้ ใบอ่อนและผลดิบใช้ปรุงอาหารให้มีรสเปรี้ยวป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556ยอดและใบเพสลาดใช้กินแนมกับอาหารอื่นหรือใส่ยำ ปรุงรสเปรี้ยวแทนมะนาวนิดดา หงษ์วิวัฒน์. ส้มเม่า ผักรสเปรี้ยวต้นไม้ภาคใต้. ครัว. ปีที่ 18 ฉบับที่ 210 ธันวาคม 2554 หน้า 12
# สภาพพรหมจารี
สภาพพรหมจารี  คือ สภาพของบุคคลที่ไม่เคยมีการร่วมเพศ มีประเพณีทางวัฒนธรรมและศาสนาซึ่งให้คุณค่าและความสำคัญกับสภาพนี้เป็นพิเศษ โดยเฉพาะอย่างยิ่งในกรณีหญิงที่ยังไม่แต่งงาน สัมพันธ์กับความคิดความบริสุทธิ์ เกียรติยศและมูลค่าของบุคคล มโนทัศน์สภาพพรหมจารีเดิมเกี่ยวข้องกับการงดเว้นการร่วมเพศก่อนแต่งงาน แล้วจึงร่วมเพศเฉพาะกับคู่สมรส เช่นเดียวกับพรหมจรรย์ (chastity) มโนทัศน์สภาพพรหมจารีปกติเกี่ยวข้องกับประเด็นทางศีลธรรมหรือศาสนาและมีผลในแง่สถานภาพทางสังคมและความสัมพันธ์ระหว่างบุคคลได้ ปัจจุบันสภาพพรหมจารีไม่มีผลกระทบทางกฎหมายในสังคมส่วนใหญ่ แม้อาจมีการแสดงเจตนาโดยนัยทางสังคม ในอดีต สภาพพรหมจารีมีการแสดงเจตนาโดยนัยทางกฎหมายและสังคมในบางสังคม และยังมีอยู่ในบางวัฒนธรรมตราบจนปัจจุบัน

คำว่า "พรหมจารี" (virgin) เดิมใช้เรียกเฉพาะหญิงที่ไม่เคยร่วมเพศ แต่คำนี้ได้กลายมามีความหมายหลายอย่าง ทั้งที่พบในมโนทัศน์ประเพณี สมัยใหม่และจริยธรรม ปัจเจกบุคคลผู้รักต่างเพศอาจพิจารณาว่าสภาพพรหมจารีเสียไปเฉพาะเมื่อการล่วงล้ำองคชาต-ช่องคลอด (penile-vaginal penetration) อย่างเดียวหรือไม่ก็ได้ ขณะที่ผู้มีรสนิยมทางเพศอย่างอื่นบางส่วนมักรวมการร่วมเพศทางปาก การร่วมเพศทางทวารหนัก หรือการสำเร็จความใคร่ด้วยตนเองร่วม (mutual masturbation) อยู่ในนิยามการเสียสภาพพรหมจารีของบุคคลด้วย
# สมัยระหว่างสงคราม
New-York Tribune ได้พิมพ์แผนที่นี้ เมื่อวันที่ 9 พฤศจิกายน ค.ศ. 1919, ของความขัดแย้งที่กำลังดำเนินอยู่ในทวีปยุโรปในปี ค.ศ. 1919, หนึ่งปีหลังสงครามโลกครั้งที่หนึ่งสิ้นสุดลง:

ในบริบทของประวัติศาสตร์คริสต์ศตวรรษที่ 20 สมัยระหว่างสงคราม  เป็นช่วงเวลาระหว่างปลายสงครามโลกครั้งที่หนึ่งในเดือนพฤศจิกายน ค.ศ. 1918 และจุดเริ่มต้นของสงครามโลกครั้งที่สองในเดือนกันยายน ค.ศ. 1939 ช่วงเวลานี้ยังถูกเรียกกันว่า ระหว่างสงคราม

แม้เป็นช่วงเวลาที่ค่อนข้างสั้น แต่ก็เป็นยุคของการเปลี่ยนแปลงที่สำคัญทั่วโลก เชื้อเพลิงปิโตเลียมและการใช้เครื่องจักรขยายตัวมากขึ้นจนนำไปสู่รอริงทเวนตี (Roaring Twenties) ซึ่งเป็นช่วงเวลาแห่งความมั่นคั่งทางเศรษฐกิจและการเติบโตของชนชั้นกลางในทวีปอเมริกาเหนือ ยุโรป และส่วนอื่น ๆ ของโลกอีกหลายส่วน รถยนต์, ไฟฟ้าส่องสว่าง, วิทยุกระจายเสียง ฯลฯ กลายเป็นสิ่งสามัญของประชากรในประเทศพัฒนาแล้ว ทว่า ในปลายทศวรรษนั้นได้เกิดภาวะเศรษฐกิจตกต่ำครั้งใหญ่ เป็นการล่มสลายทางเศรษฐกิจทั่วโลกอย่างไม่เคยปรากฏมาก่อนซึ่งก่อความเสียหายรุนแรงต่อเศรษฐกิจขนาดใหญ่ของโลกหลายประเทศ

ในด้านการเมือง สมัยนี้เปิดฉากขึ้นพร้อมด้วยความเจริญของลัทธิคอมมิวนิสต์ ซึ่งประเดิมด้วยการปฏิวัติเดือนตุลาคมและสงครามกลางเมืองรัสเซีย ในช่วงท้ายของสงครามโลกครั้งที่หนึ่ง และสิ้นสุดลงด้วยความเจริญของลัทธิฟาสซิสต์ โดยเฉพาะอย่างยิ่งในประเทศเยอรมนีและอิตาลี จีนนั้นอยู่ท่ามกลางช่วงเวลาความไร้เสถียรภาพอันยาวนานและสงครามกลางเมืองระหว่างก๊กมินตั๋ง (จีนคณะชาติ) และพรรคคอมมิวนิสต์จีน; จักรวรรดิบริติช ฝรั่งเศส และอื่น ๆ เผชิญความท้าทาย เมื่อลัทธิจักรวรรดินิยมถูกมองในเชิงลบเพิ่มขึ้นเรื่อย ๆ ในทวีปยุโรป และเกิดขบวนการเรียกร้องเอกราชขึ้นในดินแดนอาณานิคมหลายแห่ง ตัวอย่างเช่น ส่วนใต้ของเกาะไอร์แลนด์ที่ได้รับเอกราชหลังการสู้รบหนัก

จักรวรรดิออตโตมัน ออสเตรีย-ฮังการี และเยอรมันล่มสลายลง ในขณะที่ดินแดนอาณานิคมของจักรวรรดิเยอรมันและออตโตมันได้รับการแบ่งสรรในหมู่ชาติฝ่ายสัมพันธมิตรภายใต้การนำโดยบริติชและฝรั่งเศส ส่วนตะวันตกของอดีตจักรวรรดิรัสเซียได้รับเอกราช เกิดเป็นประเทศใหม่ ๆ ได้แก่ เอสโตเนีย ฟินแลนด์ ลัตเวีย ลิทัวเนีย และโปแลนด์ ขณะที่เบสซาเรเบีย (ปัจจุบันคือมอลโดวาและบางส่วนของยูเครน) เลือกรวมกับโรมาเนีย

คอมมิวนิสต์รัสเซียสามารถเข้าควบคุมภูมิภาคของรัฐสลาฟตะวันออก เอเชียกลาง และคอเคซัส จึงก่อตั้งสหภาพโซเวียตขึ้น ไอร์แลนด์ได้ถูกแบ่งแยกระว่างรัฐเสรีไอร์แลนด์ที่ได้รับเอกราชและไอร์แลนด์ทางตอนเหนือที่ถูกควบคุมโดยบริติซ ในตะวันออกกลาง อียิปต์และอิรักได้รับเอกราช ในช่วงภาวะเศรษฐกิจตกต่ำครั้งใหญ่ ประเทศลาตินอเมริกาโอนกิจการต่างชาติจำนวนมากมาเป็นของรัฐเพื่อพยายามเสริมสร้างเศรษฐกิจในประเทศของตน ความทะเยอทะยานในการครอบครองดินแดนของโซเวียต ญี่ปุ่น อิตาลี และเยอรมนีนำไปสู่การขยายอาณาเขตของประเทศเหล่านี้
# ชมพู่มะเหมี่ยว
ชมพู่มะเหมี่ยว (ม่าเหมี่ยว)  เป็นไม้ยืนต้นในวงศ์ Myrtaceae ลำต้นตรง ใบเดี่ยว ออกตรงข้าม ใบหนาและเหนียว เมื่ออ่อนเป็นสีแดง ก้านใบยาว ดอกดอกเฉพาะกิ่งที่ไม่มีใบ ดอกสีแดง กลีบเลี้ยงเป็นหลอดบวมพอง เกสรตัวผู้สีแดงจำนวนมาก ผลสดมีเนื้อหลายเมล็ด ผลคล้ายลูกแพร์ มีกลีบเลี้ยงติดที่ปลายผล ผลสีแดงเข้มหรือเหลืองอมม่วงหรือขาวอมเหลือง เนื้อฉ่ำน้ำ สีขาว มีกลิ่นหอม เมล็ดกลม สีน้ำตาล สำหรับประเทศไทยมักจะออกลูกในช่วงเดือนมกราคมถึงเมษายน เท่านั้นไม่ได้ออกลูกทั้งฤดู 

การกระจายพันธุ์พบมากในคาบสมุทรมลายู เกาะชวา เกาะสุมาตรา ผลใช้รับประทานสด ทำอาหารคาวเช่นยำโดยใช้เกสร เมื่อ แก่แล้วยังมีรสเปรี้ยว นิยมนำไปต้มรวมกับผลไม้อื่น ๆ ให้มีรสเปรี้ยวน้อยลง เปลือกลำต้น ใบและรากมีสรรพคุณเป็นยา รสชุ่มคอ มีวิตามินซี และแคลเซียมสูง เสริมสร้างกระดูกและฟัน
# ชมพู่แก้มแหม่ม
ชมพู่แก้มแหม่ม  เป็นไม้ยืนต้นในวงศ์ Myrtaceae กิ่งก้านโค้งงอ ใบเดี่ยว ออกตรงข้าม ใบเหนียวคล้ายหนัง มีจุดใสบนใบ ก้านใบใหญ่ ดอกดอกตามยอดและซอกใบของใบที่ร่วงไปแล้ว ดอกช่อ กลีบเลี้ยงเป็นหลอดยาว กลีบดอกสีขาวอมเหลือง เกสรตัวผู้จำนวนมาก ผลสดมีเนื้อหลายเมล็ด ผลคล้ายลูกแพร์ มีปลายของกลีบเลี้ยงที่โค้งเข้าข้างในติดที่ปลายผล ผลสีแดงอ่อนจนถึงขาว เนื้อสีขาวคล้ายฟองน้ำ ฉ่ำน้ำ รสหวานอมเปรี้ยว เมล็ดแบนหรือกลม

มีถิ่นกำเนิดในเอเชียตะวันออกเฉียงใต้และนิยมปลูกไปทั้งภูมิภาค ในอินโดนีเซียนิยมนำไปทำโรยักหรือนำไปดองที่เรียกอาซีนัน เปลือกผลมีลักษณะคล้ายไขเคลือบ เนื้อค่อนข้างแห้ง มีกลิ่นหอม ชาวโอรังอัซลีในรัฐเปรัก ประเทศมาเลเซียใช้ใบรักษาโรคผิวหนังSamuel, A.J.S.J., Kalusalingam, A., Chellappan, D.K., Gopinath, R., Radhamani, S., Husain, H. A., Muruganandham, V., Promwichit, P. 2010. Ethnomedical survey of plants used by the orang asli in kampong bawong, Perak, West Malaysia. Joutnal of Ethnobiology and Ethnomedicine. 6:5
# คณิต ศิลปศร
คณิต ศิลปศร (ชื่อเล่น:โบ้) เกิดวันที่ 12 สิงหาคม พ.ศ. 2537 เป็นนักกีฬาวอลเลย์บอลชายทีมชาติไทย ตำแหน่งตัวหัวเสา ปัจจุบันเล่นให้กับเอ็นเค ฟิตเนส สมุทรสาคร วอลเลย์บอลไทย:ครั้งหนึ่งในชีวิต คณิต ศิลปศร ธงนำทัพนักกีฬาเข้า ม.โลก siamsport.co.th - 06-07-2013งานมา!คณิตเดี้ยงอดช่วยชลบุรีวีซี 2 เดือนเต็ม smmsport.com - 20-2-2557

 สังกัดสโมสร 
 ชลบุรี-อี.เทค-แอร์ฟอร์ซ (พ.ศ. 2555–2559)
 เอ็นเค ฟิตเนส สมุทรสาคร (พ.ศ. 2559–ปัจจุบัน)

 เกียรติประวัติ 
 สโมสร 
 2016 
 2014 16px ไทยเดนมาร์คซูเปอร์ลีก, ร่วมกับ ชลบุรี-อี.เทค-แอร์ฟอร์ซ
 2015 16px ไทยเดนมาร์คซูเปอร์ลีก, ร่วมกับ ชลบุรี-อี.เทค-แอร์ฟอร์ซ
 2013-14 ไฟล์:Med 2.png ไทยแลนด์ลีก, ร่วมกับ ชลบุรี-อี.เทค-แอร์ฟอร์ซ
 2014-15 ไฟล์:Med 2.png ไทยแลนด์ลีก, ร่วมกับ ชลบุรี-อี.เทค-แอร์ฟอร์ซ
 2012-13 ไฟล์:Med 3.png ไทยแลนด์ลีก, ร่วมกับ ชลบุรี-อี.เทค-แอร์ฟอร์ซ
# ท่าอากาศยานเกาะพะงัน
ท่าอากาศยานเกาะพะงัน เป็นท่าอากาศยานที่สร้างไม่เสร็จ โดยเริ่มสร้างใน พ.ศ. 2555–2558 ในอำเภอเกาะพะงัน จังหวัดสุราษฎร์ธานี ประเทศไทย ดำเนินการก่อสร้างโดยกานต์แอร์ สายการบินภายในประเทศของไทย ซึ่งมีรายงานว่าใช้เงินไป 700-900 ล้านบาท ทางกานต์แอร์วางแผนเปิดตัวเส้นทางการบินไปยังเกาะสมุยและเกาะเต่า กับเส้นทางการบินสามเที่ยวบิน 80 นาทีต่อวันไปกลับที่ท่าอากาศยานดอนเมือง กรุงเทพมหานคร การก่อสร้างต้องหยุดชะงักลงในเดือนกันยายน พ.ศ. 2558 เพื่อรอการตรวจสอบเรื่องเอกสารสิทธิที่ดินยันที่ดินสนามบินพะงันได้มาถูกต้องไทยรัฐ สืบค้นวันที่ 10 พฤษภาคม 2559 จนกระทั่งใน พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าวสนามบินรุกป่า สร้างบนเกาะพะงัน ป่าไม้แจ้งจับ121ไร่ กับ8รีสอร์ตผิดกม.

 การก่อสร้าง 
มีการวางแผนว่าท่าอากาศยานนี้จะสร้างแล้วเสร็จในเดือนกันยายน พ.ศ. 2557 แต่การก่อสร้างต้องหยุดชะงักลงใน พ.ศ. 2558 เมื่อเจ้าหน้าที่อ้างว่าท่าอากาศยานล่วงล้ำเข้าไปในเขตอุทยานแห่งชาติธารเสด็จ-เกาะพะงันไป 20 ไร่ ใน พ.ศ. 2559 ทางกานต์แอร์ประกาศว่าตนแสวงหาการอัดฉีดเงินทุนเข้าไป 1.5 พันล้านบาทเพื่อให้ท่าอากาศยานสร้างแล้วเสร็จ ข้อมูลเมื่อเดือนสิงหาคม พ.ศ. 2563 ท่าอากาศยานก็ยังไม่เปิดใช้งาน

ถึงแม้ว่าจะมีการตัดต้นไม้เพื่อทำทางวิ่งเครื่องบิน แผนสถาปัตยกรรมสำหรับอาคารผู้โดยสารได้รับการอนุมัติแล้วใน พ.ศ. 2558 แต่ไม่มีความคืบหน้าอีกเลย มีรายงานผู้พัฒนาท่าอากาศยานใช้เงินไปกับงานก่อสร้างที่ไม่เสร็จสมบูรณ์ที่ 2 พันล้านบาท

การก่อสร้างต้องหยุดชะงักลงถาวร เนื่องจากคำสั่งของกรมป่าไม้ เกี่ยวกับเรื่องการบุกรุกพื้นที่ป่าสงวน

 คุณสมบัติ 
มีการคาดการณ์ว่าท่าอากาศยานจะรองรับผู้โดยสาร 600,000 คนต่อปี โดยท่าอากาศยานจะมีทางวิ่งเครื่องบินยาว 1,100 เมตรและอาคารหลังคามุงจาก ตั้งอยู่ทางฝั่งตะวันออกของเกาะ ท่าอากาศยานเกาะพะงันจะมีการเก็บค่าจอดรถและค่าลงจอดเท่ากับท่าอากาศยานสุวรรณภูมิ

ถ้าสามารถสร้างท่าอากาศยานเกาะพะงันได้สำเร็จ จะทำให้สามารถทำการบินไปยังเกาะพะงันได้โดยตรง โดยปัจจุบันการเดินทางเข้าเกาะพะงันจะต้องใช้เรือข้ามฟากเท่านั้น ท่าอากาศยานที่อยู่ใกล้เกาะพะงันมากที่สุดคือท่าอากาศยานนานาชาติสมุยบนเกาะสมุยทางใต้
# อูฌิตเซ
อูฌิตเซ (,) เป็นเมืองในประเทศเซอร์เบีย ตั้งอยู่ลุ่มแม่น้ำเจติญา เขตการปกครองของเมืองมีประชากร 78,040 คน ขณะที่ตัวเมืองมีประชากร 59,747 คน (ค.ศ. 2011)
# เกาะพะงัน
เกาะพะงัน เป็นเกาะในอ่าวไทย ตั้งอยู่ทางตะวันตกเฉียงใต้ของประเทศไทย ในจังหวัดสุราษฎร์ธานี เป็นส่วนหนึ่งของอำเภอเกาะพะงัน มีชื่อเสียงจากงานฟูลมูนปาร์ตี้ ที่จัดขึ้นที่หาดริ้น และเป็นจุดหมายปลายทางของแบ็กแพ็กเกอร์ 

ชื่อของเกาะมาจากคำว่า  “หลังงัน” เป็นภาษาถิ่นหมายถึงสันทรายที่โผล่พ้นน้ำเมื่อยามน้ำลง เดิมชื่อเกาะไม่มีสระอะ แต่ต่อมาได้เพิ่มสระอะ เป็นพะงันhttp://travel.kapook.com/view49726.html

อ่าวหินกอง ตั้งอยู่ทิศตะวันตก เป็นชายหาดที่ดูพระอาทิตย์ตกน้ำ สวยที่สุดของเกาะพะงัน
 หาดยาว ตั้งอยู่ทางด้านตะวันตกของเกาะ มีความยาว 1 กิโลเมตร
 หาดแม่หาด อยู่ทางด้านตะวันตกเฉียงเหนือของเกาะ ในเวลาน้ำลงจะมีสันทรายปรากฏให้เดินข้ามไปยังเกาะม้าได้ 

 อ่าวในวก ตั้งอยู่ทางทิศตะวันตกของเกาะ อยู่ใกล้กับท่าเรือท้องศาลา 

 หาดริ้น อยู่ทางด้านตะวันตกของเกาะ มีชายหาดยาวประมาณ 1,000 เมตร ลักษณะเป็นพื้นที่ราบเชื่อมต่อระหว่างเขาหิน 2 ลูก ที่ยื่นออกไปเป็นแหลมริ้น ทำให้แบ่งพื้นที่เป็น หาดริ้นนอก และ หาดริ้นใน โดยมีพื้นที่ตรงกลางเป็นที่ลุ่มน้ำขัง เรียกว่า พรุ คือ พรุหาดริ้น 

 หาดสลัด เดิมเป็นที่หลบซ่อนของโจรสลัด 

 อ่าวท้องนายปานใหญ่ เป็นหาดที่ได้รับความนิยมที่สุดด้านตะวันออก และมีหมู่บ้านเล็ก ๆ ล้อมรอบด้วยสวนมะพร้าว มีรีสอร์ต มีบาร์และร้านอาหาร

 อ่าววกตุ่ม อยู่ทางทิศตะวันตกของเกาะพะงัน ตั้งตามชื่อ หมู่บ้านวกตุ่ม
 หาดโฉลกหลำ อยู่ทางด้านทิศเหนือของเกาะ มีชายหาดโค้งเป็นรูปครึ่งวงกลม ความยาวประมาณ 1 กิโลเมตร เป็นที่อยู่ของชุมชนชาวประมงชายฝั่ง
# เอริค ดวร์ม
เอริค ดวร์ม (เกิด 12 พฤษภาคม ค.ศ. 1992) เป็นนักฟุตบอลชาวเยอรมัน ปัจจุบันเล่นในตำแหน่งฟุลแบ็กให้กับฮัดเดอส์ฟีลด์ทาวน์ในพรีเมียร์ลีก และทีมชาติเยอรมนี

ดวร์มเริ่มต้นการเล่นฟุตบอลเมื่อปี 1998 ที่อะคาเดมีของทีม SG Reischweiler ตั้งแต่อายุ 5 ขวบ
# วลาดีวอสตอค
วลาดีวอสตอค  เป็นเมืองขนาดใหญ่ทางด้านทิศตะวันออกของประเทศรัสเซีย ริมอ่าวโกลเดนฮอร์น ไม่ไกลจากพรมแดน ประเทศจีนและ ประเทศเกาหลีเหนือ ประชากรในปี ค.ศ. 2010 มีอยู่ที่ จำนวน 592,034 คน ลดลงจากเมื่อปี ค.ศ. 2002 ที่มี 594,701 คน เป็นเมืองท่าที่สำคัญ และเป็นจุดสิ้นสุดของทางรถไฟสายทรานส์-ไซบีเรีย

 ภูมิอากาศ 

 การคมนาคม 
thumb|สถานีรถไฟวลาดีวอสตอค จุดสิ้นสุดทางรถไฟสายทรานส์-ไซบีเรีย
thumb|ถนนสเว็ตลันสกายา ใจกลางเมืองวลาดีวอสตอค
วลาดีวอสตอค เป็นจุดเริ่มต้นทางหลวงแผ่นดินเหมายเลขเอ็ม 60 มุ่งหน้าสู่เมืองคาบารอฟสค์ จุดสิ้นสุดทางด้านทิศตะวันออกของทางรถไฟสายทรานส์-ไซบีเรีย ซึ่งมุ่งหน้าไปยังกรุงมอสโกและเซนต์ปีเตอส์เบิร์กได้ ส่วนทางหลวงแผ่นดินสายอื่น ๆ จะมุ่งหน้าไปทางทิศตะวันออกและทิศใต้

ทางรถไฟสายทรานส์-ไซบีเรีย ถูกสร้างขึ้นเพื่อเชื่อมต่อระหว่างรัสเซียตะวันตกกับรัสเซียตะวันออก โดยสร้างเสร็จในปี ค.ศ. 1905 ผ่านเมืองสำคัญหลายแห่ง นอกจากนี้ยังมีทางรถไฟสายย่อย เช่น ทางรถไฟสายจีนตะวันออก ซึ่งผ่านเมืองฮาร์บิน 

ท่าอากาศยานวลาดีวอสตอคให้บริการเที่ยวบินไปยังประเทศญี่ปุ่น ประเทศจีน ประเทศเกาหลีเหนือ ประเทศเกาหลีใต้ และ ประเทศเวียดนาม

 ระบบขนส่งมวลชน 
วันที่ 28 มิถุนายน ค.ศ. 1908 ได้มีการเปิดเดินรถรางสายแรก จากสถานีรถไฟวลาดีวอสตอค ไปตามถนนสเวตลันสกายา  และในวันที่ 9 ตุลาคม ค.ศ. 1912 รถยนต์ไม้คันแรก (ผลิตในเบลเยียม) ก็เปิดให้บริการ ระบบขนส่งมวลชนที่สำคัญในวลาดีวอสตอค ได้แก่ รถโดยสาร รถไฟ รถราง เรือเฟอรี

 ความสัมพันธ์กับต่างประเทศ 
 เมืองพี่น้อง 
 นีงะตะ
 อะกิตะ
 ฮะโกะดะเตะ
 ปูซาน
 อินช็อน
 ต้าเหลียน
 หยานเปี้ยน
 หยานไต้
 ไฮฟอง
 นครโฮจิมินห์
 ว็อนซัน
 ดูรังโก แซนดีเอโก
 ซานฟรานซิสโก
 ทาโคมา
 จูโน
 โฮโนลูลู
 เซบูซิตี
 ดาเวา
 มากาตี
 มันตา
 โกตากีนาบาลู
 ฮอร์เทิน
# วินโดวส์เมสเซนเจอร์
วินโดวส์เมสเซนเจอร์  เป็นโปรแกรมที่ใช้สนทนาแบบเรียลไทม์ระหว่างผู้ใช้ ซึ่งเป็นชุดโปรแกรมที่ถูกรวมไว้ในระบบปฏิบัติการ Windows XP ตัวโปรแกรมถูกออกแบบสำหรับผู้ใช้ในองค์กรธุรกิจมากกว่าผู้ใช้ในบ้าน ต่อมาถูกปรับปรุงในปี ค.ศ. 2001 และถูกปรับปรุงอีกครั้งในปี ค.ศ. 2004 โดยถูกทำให้ใช้งานได้ใน Windows 2000 และ Windows Server 2003 ซึ่งเป็น Windows สำหรับเครื่อง Server

สุดท้าย Windows Messenger ถูกพัฒนาขึ้นใหม่และเปลี่ยนชื่อเป็น Windows Live Messenger โดยมีความสามารถใหม่ที่เพิ่มขึ้น นั่นคือมีการเชื่อมต่อกับ Microsoft Messenger service และ Microsoft Lync เพื่อการทำงานในบริษัทที่ดียิ่งขึ้น
# สถานีรถไฟสวนสัตว์เบอร์ลิน
สถานีรถไฟสวนสัตว์เบอร์ลิน (เรียกสั้น ๆ ว่า "สถานีรถไฟสวนสัตว์") เป็นสถานีรถไฟแห่งหนึ่งในกรุงเบอร์ลิน ประเทศเยอรมนี ตั้งอยู่ในบริเวณใกล้กับสวนสัตว์เบอร์ลิน เป็นศูนย์รวมการขนส่งของกรุงเบอร์ลินฝั่งตะวันตก ก่อนที่จะมีการเปิดใช้งานสถานีกลางในปี ค.ศ. 2006 นอกจากนี้ยังเป็นสถานีของรถไฟใต้ดินเบอร์ลิน สาย 2, 9 และรถไฟเร็วเขตเมืองเบอร์ลิน สาย 5,7 และ 75
# ซีบีเรียค
ซีบีเรียค (, แปลว่า ที่เกี่ยวกับไซบีเรีย) เป็นขบวนรถโดยสารระหว่างประเทศ เชื่อมต่อระหว่างกรุงเบอร์ลิน ประเทศเยอรมนี กับเมืองต่าง ๆ ในประเทศรัสเซีย โดยผ่านประเทศเยอรมนี โปแลนด์ เบลารุส รัสเซีย และคาซัคสถาน บางช่วงเดินรถร่วมกับรถไฟสายทรานส์-ไซบีเรีย ระยะทางทำการ 5,130 กิโลเมตร จากเบอร์ลินไปโนโวซีบีสค์ นับว่าเป็นรถไฟที่วิ่งยาวที่สุดในยุโรปในขณะนั้น ซีบีเรียคถูกยกเลิกการเดินรถวันที่ 14 ธันวาคม ค.ศ. 2013 เนื่องจากมีผู้โดยสารน้อยและได้รับการสนับสนุนจากการรถไฟเยอรมันได้ไม่เต็มที่Hidden Europe, Letter from Europe: From Berlin to Siberia, 2013. http://www.hiddeneurope.co.uk/from-berlin-to-siberia

 ภาพรวม 
ขบวนรถจะตั้งต้นทางที่สถานีรถไฟสวนสัตว์เบอร์ลิน และจะจอดรับ-ส่งผู้โดยสารที่สถานีรถไฟกลางเบอร์ลินเป็นสถานีแรกBerliner main railway station ตามด้วยสถานีรถไฟเบอร์ลินตะวันออก จากนั้นจะผ่านกรุงวอร์ซอ ในโปแลนด์ และมินสค์ ในเบลารุส ตามลำดับ และจะแบ่งสายย่อยแยกไปอีก ขบวนรถสิ้นสุดปลายทางทั้งหมด 8 เมือง ได้แก่ โนโวซีบีสค์ เซนต์ปีเตอร์สเบิร์ก มอสโก คาซาน เชลยาบินสก์ อูฟา อัสตานา (ในคาซัคสถาน) และอัดเลียร์

รถไฟออกจากเบอร์ลินทุกวันเสาร์ เวลา 09:12 และ 15:16 น.
# แกงหัวปลา
แกงหัวปลา เป็นอาหารประเภทแกงในมาเลเซียและสิงคโปร์ มีต้นกำเนิดจากอาหารจีนและอาหารอินเดีย และยังเป็นที่นิยมในเนปาลด้วย นำหัวปลากะพงแดงมาแกงในน้ำแกงแบบเกรละ โดยใส่ผักอย่างกระเจี๊ยบเขียวและมะเขือม่วงเป็นต้น กินกับข้าวหรือขนมปัง นิยมใช้มะขามปรุงรสเปรี้ยวของแกง

 ประวัติ 
แกงหัวปลาหรือมูรีฆันโตเป็นอาหารเบงกอลที่สำคัญอย่างหนึ่ง นิยมแกงกับปลายี่สกเทศ และยังเป็นอาหารสำคัญในเทศกาล เช่น ไภโผตา ไอพูโรภาต ต่อมาอาหารนี้ได้เป็นที่นิยมในมาเลเซียและสิงคโปร์ รูปแบบสมัยใหม่ของอาหารนี้เกิดขึ้นในสิงคโปร์ ซึ่งพ่อครัวเชื้อสายอินเดียได้ปรุงอาหารชนิดนี้ขายให้แก่ลูกค้าชาวจีนและเปอรานากัน ทำให้มีการปรับปรุงใหม่เกิดขึ้น ในมิถิลา โอฑิศา บังกลาเทศ และเบงกอลตะวันตกซึ่งมีอาหารหลักเป็นข้าวและปลา มีแกงหัวปลาที่ใส่ถั่วหรือผักอื่น ๆ น้ำแกงข้นมากและรสเผ็ด นิยมใช้ปลายี่สกเทศ ในพิหาร มีอาหารที่คล้ายกันนี้เรียก มูรีฆันถ์ ใช้หัวปลาทอดของปลาชนิดใดก็ได้
# ท่าอากาศยานนานาชาติสุวรรณเขต
ท่าอากาศยานนานาชาติสุวรรณเขต เป็นท่าอากาศยานใกล้สุวรรณเขต ประเทศลาว

 รายชื่อสายการบิน 

 สายการบิน  จุดหมายปลายทาง  หมายเหตุ การบินลาว  เวียงจันทร์ ภายในประเทศ การบินลาว  กรุงเทพ-สุวรรณภูมิ ระหว่างประเทศ
# หม่อมศรีนวล ณ เชียงใหม่
หม่อมศรีนวล ณ เชียงใหม่ (สกุลเดิม นันทขว้าง; 25 สิงหาคม พ.ศ. 2462 – 26 พฤษภาคม พ.ศ. 2534) เป็นภริยาของเจ้าราชบุตร (วงศ์ตวัน ณ เชียงใหม่) (โอรสในเจ้าแก้วนวรัฐ เจ้าผู้ครองนครเชียงใหม่องค์สุดท้าย)

ประวัติ
หม่อมศรีนวล ณ เชียงใหม่ เกิดในสกุลนันทขว้างจากจังหวัดลำพูน ที่ต่อมาได้สมรสเป็นภริยาในเจ้าราชบุตร (วงษ์ตะวัน ณ เชียงใหม่) แต่ไม่มีโอรสธิดาด้วยกัน เธอเป็นผู้ตระเตรียมในการรับพระราชอาคันตุกะแทนสามีอยู่เสมอ 

นอกจากนี้ยังมีบทบาทในวงการสตรีในจังหวัดเชียงใหม่ เคยดำรงตำแหน่งนายกสมาคมส่งเสริมวัฒนธรรมสตรีศรีล้านนาไทยหนังสือประชุมพงศาวดาร ภาคที่ 61 พิมพ์เป็นอนุสรณ์ในงานพระราชทานเพลิงศพ พลตรีเจ้าราชบุตร (วงษ์ตะวัน ณ เชียงใหม่) ณ เมรุวัดสวนดอก จังหวัดเชียงใหม่ ทั้งเป็นผู้วางรากฐานและแนวทางการรับเสด็จแปรพระราชฐานของพระบาทสมเด็จพระเจ้าอยู่หัว และพระบรมวงศานุวงศ์ที่ใช้มาจนถึงปัจจุบันคัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ. Link  และเป็นผู้ถวายงานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เกี่ยวกับการทอผ้า และกิจกรรมทางสังคมสงเคราะห์เบญจวรรณ บุญโทแสง. พัฒนาการการปรับตัวทางการเมืองของกลุ่มอำนาจท้องถิ่นภายหลังการผนวกดินแดนของสยาม (พ.ศ. 2442-2547): กรณีศึกษาตระกูล ณ เชียงใหม่.  วิทยานิพนธ์รัฐศาสตรมหาบัณฑิต มหาวิทยาลัยเชียงใหม่. 2550 ร่วมกับคุณหญิง เจ้าระวีพันธุ์ สุจริตกุล และเจ้าพงศ์แก้ว ณ ลำพูน ธิดาในเจ้าราชบุตร (วงษ์ตะวัน ณ เชียงใหม่)

 การถึงแก่อนิจกรรม 
หม่อมศรีนวล ณ เชียงใหม่ ถึงแก่อนิจกรรมจากอุบัติเหตุเครื่องบิน เลาดาแอร์ เที่ยวบินที่ 004 เครื่องยนต์ขัดข้อง และตกที่บริเวณอุทยานแห่งชาติพุเตย จังหวัดสุพรรณบุรี เมื่อวันที่ 26 พฤษภาคม พ.ศ. 2534Wallace, Charles P. "'All Evidence' in Thai Air Crash Points to Bomb." ลอสแอนเจลิสไทมส์. May 28, 1991. 2. Retrieved on February 15, 2013.พุเตย : สำนักอุทยานแห่งชาติ

ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานน้ำหลวงอาบศพ หีบทองสาลสลัก ฉัตรเบญจาตั้งประดับเกียรติยศ ปี่กลองชนะประโคมเวลาพระราชทานน้ำหลวงอาบศพ และพระราชทานพระบรมราชานุเคราะห์บำเพ็ญพระราชกุศลสวดพระอภิธรรมแก่ศพหม่อมศรีนวล ณ เชียงใหม่ เป็นเวลา 7 วัน ต่อมาได้ทรงพระกรุณาโปรดเกล้าฯ พระราชทานพวงมาลาวางหน้าศพ

และในวันที่ 18 มกราคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชทานเพลิงศพ หม่อมศรีนวล ณ เชียงใหม่ และศพ เจ้าพงศ์แก้ว ณ ลำพูน ณ เมรุชั่วคราว วัดสวนดอก อำเภอเมืองเชียงใหม่ จังหวัดเชียงใหม่ราชกิจจานุเบกษา, ข่าวในพระราชสำนัก (วันที่ ๑๓, ๑๕ - ๑๙ มกราคม ๒๕๓๕) เล่ม 109 ตอนที่ 14ง วันที่ 23 มกราคม 2535

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๘๖ ง ฉบับพิเศษ หน้า ๕, ๕ พฤษภาคม ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๘๓ ตอนที่ ๒๓ ง ฉบับพิเศษ หน้า ๒, ๙ มีนาคม ๒๕๐๙
# ความขัดแย้งนิยมรัสเซียในประเทศยูเครน พ.ศ. 2557
นับแต่สิ้นเดือนกุมภาพันธ์ 2557 เกิดการเดินขบวนโดยกลุ่มนิยมรัสเซีย คลั่งชาติและต่อต้านรัฐบาลเกิดขึ้นในนครหลักทั่วภาคตะวันออกและภาคใต้ของประเทศยูเครน อันเป็นผลจากขบวนการยูโรไมดานและการปฏิวัติยูเครน พ.ศ. 2557 สำนักข่าวรัสเซียหลายสำนักใช้คำว่า "รัชเชียนสปริง"  อธิบายคลื่นการเดินขบวนเหล่านี้ ในความไม่สงบขั้นแรก ไครเมียถูกสหพันธรัฐรัสเซียผนวกหลังวิกฤตการณ์ในภูมิภาค การแทรกแซงทางทหารของรัสเซียและการลงประชามติซึ่งนานาประเทศวิจารณ์ การประท้วงในแคว้นดอแนตสก์และแคว้นลูฮันสก์ทวีความรุนแรงขึ้นเป็นการก่อการกำเริบแบ่งแยกดินแดนด้วยอาวุธ ตั้งแต่ปลาย พ.ศ. 2557 เมืองที่อยู่นอกเขตปะทะดอนบัสอย่างคาร์กิว, ออแดซา, เคียฟ และมารีอูปอลถูกโจมตีด้วยการทิ้งระเบิดที่มุ่งเป้าไปที่องค์กรสนับสนุนการรวมยูเครนNews Analysis: Bombing Campaign Opens New Front In Battle For Ukraine, Radio Free Europe/Radio Liberty (9 January 2015)French Leader Urges End to Sanctions Against Russia Over Ukraine, The New York Times (5 January 2015)Latest Explosion in Odessa Strikes Pro-Ukraine Organization (Video), The Moscow Times (5 January 2015)Mysterious bombing rocks Ukrainian port city of Odessa, Mashable (5 January 2015) ซึ่งทำให้รัฐบาลยูเครนเปิดฉากการรุกโต้ตอบทางทหารต่อผู้ก่อการกำเริบ

 เบื้องหลัง 

 เส้นเวลา 

 ความไม่สงบตามภูมิภาค 

 การประท้วงที่ใหญ่ที่สุดตามวันที่และการเข้าร่วม 

 การตอบสนองระหว่างประเทศ 

 ผู้เข้าร่วม 

 การจับกุม
# สงครามในดอนบัส
สงครามในดอนบัส (หรือเรียก สงครามในยูเครน หรือ สงครามในยูเครนตะวันออก) เป็นความขัดแย้งมีอาวุธในภูมิภาคดอนบัสของประเทศยูเครน เริ่มตั้งแต่เดือนมีนาคม 2557 เกิดการเดินขบวนโดยกลุ่มนิยมรัสเซียและต่อต้านรัฐบาลในแคว้นดอแนตสก์และลูฮันสก์ของยูเครน มักเรียกรวมกันว่า "ดอนบัส" หลังการปฏิวัติยูเครน พ.ศ. 2557 และขบวนการยูโรไมดาน การเดินขบวนเหล่านี้ซึ่งเป็นส่วนหนึ่งของกลุ่มการประท้วงนิยมรัสเซียที่เกิดคู่ขนานที่กว้างกว่าทั่วทางใต้และตะวันออกของยูเครน ตามด้วยการผนวกไครเมียโดยสหพันธรัฐรัสเซีย แล้วลุกลามเป็นความขัดแย้งมีอาวุธระหว่างกำลังนิยมการแยกตัวออกของสาธารณรัฐประชาชนดอแนตสก์และลูฮันสก์ (DPR และ LPR ตามลำดับ) ที่ประกาศเอง และรัฐบาลยูเครน ก่อนการเปลี่ยนแปลงผู้นำสูงสุดในเดือนสิงหาคมStrelkov/Girkin Demoted, Transnistrian Siloviki Strengthened in 'Donetsk People's Republic', Vladimir Socor, Jamestown Foundation, 15 August 2014 ผู้นิยมการแยกตัวออกมีพลเมืองรัสเซียนำเป็นส่วนใหญ่ มีรายงานว่า กำลังกึ่งทหารรัสเซียประกอบเป็นตั้งแต่ 15% ถึง 80% ของพลรบПредставитель ДНР назвал процент российских добровольцев в местной армии . 27 June 2014.

ระหว่างวันที่ 22 ถึง 25 สิงหาคม มีรายงานว่าปืนใหญ่ กำลังพลรัสเซีย และสิ่งที่รัสเซียเรียก "ขบวนมนุษยธรรม" ข้ามพรมแดนเข้าสู่ดินแดนยูเครนโดยไม่ได้รับอนุญาตจากรัฐบาลยูเครน มีรายงานว่าเกิดการข้ามชายแดนทั้งในดินแดนในการควบคุมของกำลังนิยมรัสเซียและพื้นที่ซึ่งไม่อยู่ในการควบคุม เช่น ส่วนตะวันออกเฉียงใต้ของแคว้นดอแนตสก์ ใกล้กับนอวออาซอฟสก์ (Novoazovsk) เหตุการณ์เหล่านี้ตามด้วยการระดมยิงที่ตั้งของยูเครนจากชายแดนฝั่งรัสเซียตามรายงานในห้วงเดือนก่อน หัวหน้าราชการความมั่นคงยูเครน วาเลนติน นาลีเวเชนโค (Valentyn Nalyvaichenko) กล่าวว่า เหตุการณ์วันที่ 22 สิงหาคมเป็น "การบุกครองยูเครนโดยตรงโดยรัสเซีย" ข้าราชการตะวันตกและยูเครนอธิบายเหตุการณ์เหล่านี้ว่าเป็น "การบุกครองยูเครน 'ในทางลับ' โดยรัสเซีย" ผลคือ ผู้ก่อการกำเริบ DPR และ LPR ได้ดินแดนมากที่เสียไประหว่างการรุกทางทหารของฝ่ายรัฐบาลก่อนหน้านี้ มีการลงนามข้อตกลงเพื่อสถาปนาการหยุดยิง เรียกพิธีสารมินสค์ เมื่อวันที่ 5 กันยายน 2557 ทั้งสองฝ่ายละเมิดการหยุดยิงเป็นปกติ ท่ามกลางการผนึกแนวระหว่างดินแดนผู้ก่อการกำเริบและยูเครนระหว่างการหยุดยิง ขุนศึกเข้าควบคุมแผ่นดินฝั่งผู้ก่อการกำเริบ นำให้ขาดเสถียรภาพยิ่งขึ้น การหยุดยิงล่มอย่างสมบูรณ์ในเดือนมกราคม 2558 ด้วยการต่อสู้อย่างหนักตลอดเขตขัดแย้งรอบใหม่ ซึ่งรวมท่าอากาศยานนานาชาติดอแนตสก์และเดบอลท์เซฟ (Debaltseve)

 Notes